**Извод из Одлуке**

**о оснивању Установе Дечији културно образовно рекреативни центар Ниш**

**чланова који се мењају**

О Д Л У К У

о оснивању Установе Дечији културно образовно рекреативни центар Ниш

Члан 1.

Град Ниш оснива Установу Дечији културно образовно рекреативни центар Ниш спајањем установа Дечије одмаралиште „Дивљана" Ниш и Дечији културни центар Ниш.

Установа Дечији културно образовно рекреативни центар Ниш послује у складу са прописима о јавним службама.

Члан 2.

Установа послује под називом: Дечији културно образовно рекреативни центар Ниш

Скраћени назив Установе: ДКОРЦ

Седиште Установе је у Нишу, ул. 9.бригаде број 10.

Установа не може мењати назив и седиште, осим у поступку усаглашавања са оснивачким актом.

Члан 4.

Установа Дечији културно образовно рекреативни центар Ниш (у даљем тексту Установа) као правни следбеник, послује средствима, правима и обавезама Установа Дечије одмаралиште „Дивљана" Ниш и Дечији културни центар Ниш која се затекну у њиховим пословним евиденцијама на дан ступања на снагу ове одлуке, о чему се сачињава Записник између овлашћених лица правног следбеника и правних претходника и што представља оснивачки капитал Установе.

Члан 18

Јелена Калајџић, мастер економиста, са пребивалиштем у Нишу, ће до именовања директора установе, односно именовања в.д. директора, обављати послове директора и вршити овлашћења директора.

Члан 19.

Лице из члана 18 ове одлуке има обавезу да у року од 30 дана од дана ступања на снагу ове одлуке сачини записник са овлашћеним лицима Дечијег одмаралишта „Дивљана" Ниш и Дечијег културног центра Ниш о средствима, правима и обавезама која Установа преузима од њих.

Лице из члана 18 ове одлуке има обавезу да у року од 60 дана од дана ступања на снагу ове одлуке изврши упис Установе у регистар установа који води одговарајући државни орган, донесе акт о организацији и систематизацији послова и исти достави Градоначелнику на сагласност, као и да о томе поднесе извештај Скупштини Града Ниша

Члан 20.

Запослени у установама које се спајају постају запослени Установе Дечији културно образовно рекреативни центар Ниш и настављају са радом на пословима које су обављали до распоређивања по новом Правилнику о организацији и систематизацији послова.

Вршилац дужности директора Установе Дечији културно образовно рекреативни центар Ниш дужан је да распореди запослене у року од 15 дана од дана ступања на снагу Правилника о организацији и систематизацији послова.

Члан 21.

Даном уписа Установе Дечији културно образовни рекреативни центар Ниш у регистар установа који води одговарајући државни орган престају да постоје Установа Дечије одмаралиште „Дивљана" Ниш и Дечији културни центар Ниш.

Вршилац дужности директора је дужан да благовремено покрене поступак брисања установа Дечије одмаралиште „Дивљана" Ниш и Дечији културни центар Ниш.